Nowe Boranecy

Nowe Boranecy ( Neu-Bornitz) su hornjołužiska wjeska ;  w Budyskim wokrjesu, kotraž słuša z lěta 1998 k Radworskej gmejnje.

 Geografija 
Sydlišćo nadeńdźe so při statnej dróze 106, kotraž wjedźe z Małeho Wjelkowa do Minakała, něhdźe 800 metrow južnje Boranec. Na wuchodźe leži wjeska Křiwa Boršć, na juhu Lubochow.

 Stawizny 
Dnja 10. meje 1848 wotmě so w Nowych Boranecach wulka burska zhromadźizna. Před 150 ludźimi předpołoži Jan Wróbl prěni naćisk programa žadanjow burow. Woni wobroćichu so přećiwo předprawam zemjanstwa a žadachu sej demokratiske prawa a narodnu runoprawosć za Serbow w zarjadnistwje, šuli a cyrkwi.

 Wobydlerstwo a rěč 
Po ludličenju w lěće 2011 wobstejachu Nowe Boranecy z 23 domjacnosćow, w kotrychž bydlachu 54 wobydlerjow w přerěznej starobje wot 50,2 lět (Sakska: 46,4).Wuslědki ludličenja 2011 za Radwor (pdf)

 Wosobiny 
W Nowych Boranecach narodźi so serbski lěkar, basnik a přełožowar Jan Ćěsla (1840–1915).

 Žórła 

Kategorija:Sydlišćo w Budyskim wokrjesu
Kategorija:Sydlišćo w Hornjej Łužicy
Kategorija:Radwor
Kategorija:Sydlišćo w serbskim sydlenskim rumje